TACLOBAN CITY - Patay an usa nga Barangay Chairman ha usa nga bungto han Gandara Samar kahuman ini pag-pamumusilon.
Sumala ha nakuha nga impormasyon, guin-kilala an biktima nga hi Nestor Robion Atrajenio, 39-anyos, Kapitan han Barangay PeƱaplata, Gandara Samar.
Base ha report, guin-pusil an biktima hadtoon Martes banda alas 8:00 hin aga, mismo ha iya lugar kaupud an iya asawa ngan han Barangay Treasurer.
Samtang, guin-kilala naman an supeck nga hi Julito Aragon Halayahay, 24-anyos, residente liwat han mao nga barangay pero dayon naman ini naka-kalagiw kahuman an pamumusil.
Hapagkayana, nagpapa-dayon naman an pagbiling han suspetsado.
Source : Bombo Radyo
war_Latn war_Latn war_Latn war_Latn war_Latn fra_Latn